Les asociaciones Darréu y CSI-Mocedá organicen el próximu sábadu día 9 de xunetu una xornada col lema Por unes cuenques pa vivir y trabayar dignamente. La xornada va acoyer pela mañana una marcha a pie contra lesmantelamientu del Nalón y el Caudal que va salir a les 12 hores dendel Parque Vieyu de La Felguera (Llangréu) y que va percorrer bona parte del Valle del Nalón hasta LEntregu, onde va acabar éntel Centru Social La Semiente.    Depués de la marcha, les asociaciones van organizar una espicha con precios populares, y van celebrase en La Semiente unes charles baxol lema Les cuenques: una crisis estructural. La charla-coloquiu, programada pa les 17 hores, va cuntar con dellos ponentes del ámbitu sindical, políticu, xuvenil y social.    Los convocantes llamen a tola población  dAsturies, y sobre manera de les cuenques, a participar activamente nestes actividaes programaes. Y recuerden que «les comarques mineres arrecostinen una crisis estructural fonda que nos lleva a falar duna crisis permanente nestes últimes décades».